On the eve of the composer's anniversary, the composition 
was recorded by Record Studio on a compact disc. 


l Composer Bartulis said he wanted to create a peace of music 
which could have been composed by Mikalojus Konstantinas 
Ciurlionis himself. 


The modern composition includes some Ciurlionis’ preludes 
and fragments from his symphonic poem, ''In the Forest'', and 
harmonized folk songs. 


Bartulis’ idea was realized by Lithuania’s famous 
saxophone-player Petras Vysniauskas. 


With the presentation, the Hall started a series of events 
to mark Ciurlionis’ anniversary. END. 


ELTOS ŽINIOS, 1995.09.12. 

SOC I| ALDEMOKRATAI NEPRITARIA SAVO NARIO APSISPRENDIMUI 

Lietuvos socialdemokratų partijos Seimo frakcijos nario Audriaus 
Rudžio apsisprendimas atsisakyti Seimo nario mandato ir eiti dirbti į 
Taupomojo banko valdybą yra didelė Seimo nario politinė klaida, - 
sakoma LSDP tarybos pareiškime, kurį spaudos konferencijoje Seime 
antradienį perskaitė frakcijos narys Nikolajus Medvedevas. 

Audriaus Rudžio apsisprendimas, LSDP tarybos nuomone, yra priimtas 
dėl asmeninių motyvų ir neatsižvelgus į partijos vadovybės 
prieštaravimą. Partijos taryba apgailestauja dėl tokio Seimo nario 
poelgio, jam nepritaria ir mano, kad A.Rudžio nuogąstavimai dėl Seimo 
nario socialinių garantijų nebuvimo yra nepagrįsti, nes tokių 
garantijų neturi dauguma Lietuvos piliečių. 

Tuo pačiu LSDP taryba abejoja, ar į Seimo nario vietą 
pretenduojantis Justas Vincas Paleckis galėtų vykdyti Seime LSDP 
rinkimų programą, nes jis jau beveik dveji metai yra sustabdęs savo 
narystę LSDP ir nedalyvauja jos veikloje. LSDP tarybos nuomone, Justas 
Paleckis turės nemažų ir neišsprendžiamų etinių problemų, nes prieš 
pusmetį yra oficialiai pareiškęs, jog A.Rudžio pasitraukimo atveju 
nepereisiąs dirbti į Seimą. Todėl į socialdemokratų frakciją buvo 
pakviestas ir jos posėdžiuose dalyvavo kitas LSDP rinkimų sąrašo narys 
J.A.Antanaitis. 

KONF ISKUOTI NUSIKALTĖLIŲ TURTĄ BUS LENGV I AU 

Vidaus reikalų ministerijos sekretoriaus Rimanto Pukanasio nuomone, 
priėmus šios žinybos ir Teisingumo ministerijos bei Generalinės 
prokuratūros parengtą įstatymų pataisų projektų rinkinį, bus geriau 
kovojama su finansiniais nusikaltimais. 

Antradienį spaudos konferencijoje VRM sekretorius ir jo kolegos 
pristatė per dvi savaites parengtą Baudžiamojo, Administracinių 
pažeidimų bei Civilinio proceso kodeksų pakeitimų projektą. 

Šis projektas sudarytas po rugpjūčio 28 dieną vykusio Lietuvos 
Prezidento Algirdo Brazausko ir įvairių teisėsaugos institucijų vadovų 
pasitarimo. Tuomet, pasak R.Pukanasio, iškilęs klausimas, kodėl, 
kovodami su finansiniu nusikalstamumu, "mes esame bedančiai". 
Konstatavus, kad Lietuvoje galioja netinkami šios srities įstatymai, 
Prezidentas minėtas teisėsaugos institucijas įpareigojo per dvi 
savaites parengti atitinkamų norminių dokumentų pataisas. 

Šią savaitę Lietuvos vadovas planuoja pasirašyti dekretą, kuriuo 
minėtieji projektai būtų pateikti svarstyti Seime. 

LIETUVA GALI APLENKTI KITAS BALTIJOS VALSTYBES 

Lietuvos užsienio reikalų ministras Povilas Gylys neatmeta 
galimybės, kad Lietuva anksčiau už kitas Baltijos šalis prisijungs 
prie Vidurio Europos laisvos prekybos sutarties (CEFTA). Grįžęs iš 


